


Gafur Mirzo (Uzbekio) 


"i LA VIV 


Kion signifas la Vivo 
por la Homo sur Tero? 
Por kiu Ĝi estas ĝuo, 
kaj por kiu sufero! 

Kaj por kiu Vivo estas 
nur sensenca amuzo 
Kaj alia iu eble 

uzas Ĝin por la ruzo! 
Kiu dum la tuta Vivo 
senĉese ridas, ĝojas 
Tamen sur alies vojo 
hundaro ĉiam bojas! 
Kaj por kiu ĉiam ĉie 
ĉio nur pure veras 

Sed alia pro l” malvero 
senfine tuttoleras! 

Por kiu la Vivo estas 
pura kaj plena puto 
Kiu ĉiam bezonegas 

Je eta akva guto. 

Por kiu la Vivo estas 
vojo glata kaj rekta 
Sed Ĝi por aliu estas 
nur la pado neglekta. 
Multaj Homoj uzas Ĝin nur 
por trinki kaj manĝi 
Sed Ĝin uzas noblaj Homoj 
por la Mondon aranĝi. 
Kaj la Vivo por la kelkaj 
amuza ludo ŝajnas 

Kiu en la ludo ĉiam 


malbonŝancas, malgajnas. 


Monata Beletra Revueto en Esperanto 
Honorita de Premio Grabowski,1994 

Por kiu Ĝi estas Ĝarden' 
belega, buntkolora, 


Por aliul' estas Revo 
ne atingebla, fora. 
Al kiu en Vivo ĉiam 
kunvojaĝas la Amo 
Tiu kantas dum la Vivo 
nur en la gaja gamo! 
Por la multaj Vivo estas 
nur postkuri la monon 
Por ŝaĝuloj — ŝanc” por fari 
al la Homaro Bonon! 
Se Vi sentas Vin la Homo 
en ĉi komuna Domo 
Penu ĉiam vivi en Viv” 
kiel la Vera Homo! 
Dume Vi estas vivanta 
ne forgesu Homdecon! 
Aprezu en vivo VIVOn, 
Pacon kaj Amikecon! 
Ne perdu Vi vane Vivon, 
ĉiam havu Homdignon! 
VIVO ja estas por lasi 
ion bonan postsignon! 
De l” poeto pri la Vivo 
estas dedukto — JENO: 
VIVO por la sekva Mondo 
estas la EKZAMENO! 

la 15-an de aŭgusto, 2020 

Taskento, UZBEKIO 

Hans-Georg Kaiser (Germanio) 


l vi vabta ces Wii papo 


Mi volas esti via papilio, 
lasu min danci sur vi. 
Ho, amato, karulo, 

lasu min danci sur 

via alloga korpo. 

Lasu min flirti ĉe vi, 

ĉe Via impertinenta buŝo, 
ĉe viaj bluaj okuloj, 

sur Via nazopinto, 


sur Via amorilo... 


humm.. 


Ho, amato, karulo, 

lasu min danci sur vi. 

Mi volas esti via papilio. 
Flirti al vi mi volus. 
Surflugi vin mi volus. 

Sur vi danci mi volus. 

Kaj zigzagi sur vi mi volus, 
ĝis mi svenus sur Vi, 


tion mi volus. 


Forflugi mi volus. 

Kaj reveni mi volus. 

Fuĝi denove mi volus. 

Ke vi kaptas min, mi volus, 


ke vi ĉasas min, tion mi volus! 


Vidu al mi, mi revenas jam al vi. 
Mi jam dancas sur vi. 

Mi jam krias sur vi. 

Hura! Amato! Hura! 


Nun jam vere sur Vi. 


Mia amato freneza, 
knabo mia, amorulo, 
karulo, frenezulo, 


- 3074 - 


penseo 


volupta knabo. 
Mia kara amato. 


Kaptu min! 
Prenu min! 
Vi! Oh! 
Ho, vi! 


Mi volas esti via papilio. 
Lasu min flugi sur vian korpon. 
Lasu min danci sur vi. 
Ho, dolĉulo, karulo mia, 
mia amato freneza. 

Lasu min danci sur Vi, 
sur viaj glataj vangoj, 
sur via bela nazo, 

sur via dolĉa buŝo, 

sur viaj ruĝaj lipoj, 

sur via raŭka lango... 


sur Via langopinto. 


Ho jes, ah, jes. 


Haaaaa, jes. 


Lasu min danci sur vi, 
sur Via pinta lango, 
huuuummm... 

sur via langopinto... 
hmmmm, kara... 

mi krias, aaaaaaah, 
mi krias, hooo, vi! 
Bele! Bele! 

Jes! Faru! 

Hmm, 


humm... 


Mi volas esti via papilio. 
Vidu, mi dancas sur vi. 
Mi tuj mortos sur vi. 
Ho, mia amo freneza, 
petola knabo, vi dolĉas, 
mi tuj mortos, jes... 
dolĉe mortos... 


sur VI. 

Rita Mkrtchyan (Armenio) 


4 


Mi ne povas kompreni la homojn, 

Pri la kulpo diskutas, decidas, 

Nur informaj ciferoj por iuj 

Eĉ la agojn kruelajn pravigas. 

Mi ne povas kompreni la vivon, 

Ne kutimas kaj paco, kaj amo, 

La sufero plenigis la marojn 

"Ŝtormas" homa malam kiel flamo. 

Mi ne povas kompreni la koron 

Ĝi doloras, tagiĝo malhela, 

Ĉies viv” kiel gutoj de sango 

Ploras tero kaj griza ĉielo. 
P.S. Ne gravas pasinteco, la historio ĉiujn juĝos, 
gravas la popolo, kiu ne impetis al milito, al senkulpaj 
mortoj, kiu dum tuta sia ekzisto celis vivi en paco, kun 


paco! 


Siranuish Slagmulder (Francio) 


La nigraj nuboj kovris la ĉielon, 

Nokt” anoncis la teruran militon. 
Birdoj timige kriis forflugante, 

Atestis sur Ter” morton alvenontan. 
Pro la frapanta armilo barbara 

Al la lulilo de l'infano dormanta. 

La Motto eniris rikanante forte 

Sendas malfeliĉon nigre vestitan. 
Domoj detruiĝis, kiel skatoletoj, 

En lernejoj mortis miloj da infanoj, 
Ploregis la patrinoj, sed kun kuraĝo 
Prenis la pafilojn kontraŭ malamiko. 
Sur batalkampo fumas la kadavro, 
Bruas nur armiloj en fum” ĉiela spaco. 
Mortas, mortigas... nenion iu komprenas; 
Nur la malamo, jen, kiel birdo flugas... 
Jen la mortanto ion murmuras... 


Li ne volas morti, ĉi juna soldato, 


penseo 


Videblas la vizaĝo de sia patrino 

Kaj ŝatata Monto de Patrolando... 
Armenio mia! Historia Tero, 

Ararat” mia! biblia Montaro 

Staras fiere kunbrakumas valon 

Kie kun bruo fluas ĉarma Araqso! 

Neniu povus venki nin, Armenojn! 
Neniu kuraĝus okupi nian Sanktan Teron 


Ni ekstaras kontraŭ kruela malamikeco! 


Tagiĝo 


Vesperas. Jen! videblas la grandioza domeg” 
de la Sun” 

Ĝia pord” jam fermiĝas, misteras la spektro de 
la Lun”. 

La vesper” sekrete rigardas foren por kaŝi la 
tumulton, 

Kaj nur la ĉielo trankvile sekvas la plenstelan 
ekzalton! 

La steloj diskrete revenas dum alveno de 
nokta temp” 

Volante por montri la vizaĝojn sentime kaj 
kun prudent'! 

L'AŬoro kun tenero elvekas la rideteman 
Sunon, 

Kune alportante la gefilojn! la Esperon kaj la 
Lumon. 

Tempas!la Klarec” transplantas rideton en la 
kor” de l” flor” 

Reaperas splenda tago kreskigante la bonecon 
en kor”. 

18.04.2020 


Papos Nascentes (Brazilo) 


E SUPERNOVA 


eksplodas lume 

tutaj partioj 

malaktivaj leĝisdomoj 
sensaĝaj Judicaj povoj 
ekzekutitaj ekzekutivaj povoj 

ĉio putriĝanta 
rekunmetanta humile 


en unio 


Wally Du Temple (Kanado) 


KI Trad dek di 


Mi vekiĝas en urbeto Amiŝa 

Centro de farmkulturado varia 

Kie kamparanoj arde bienumas 

Virinoj kun ŝtrumpoj nigraj, longaj jupoj 

Viroj kun barboj maturaj, ŝelkoj elastaj 

Rezistas kontraŭ influoj modernaj. 

Nenia monoagrikulturo monotonas 

Kampoj novalas 

Porkoj, bovinoj paŝtas ĉe nekulturata 
plugter” 

Rotacio de rikoltoj kutima afer” 

Maizo, milio, luzerno, tritiko 

Pennsylvaniaj kampoj jen bunta stebaĵo. 

Trarigardante gastejan fenestron 

Subite mi aŭdas sonon “klip klop, klip 
klope” 

De feraj hufŝuoj ritme sonritme “klip 
klope” 

Antaŭ ol mi vidas kaleŝon nigran, ikone 
Amiŝan 

Dratradioj kirle kaŝitaj pro radrapidec” 

Kaj aĝa presbitero per gvidperfektec” 

Bridas sian ĉevalon por halti 

Kaleŝon kiel aŭto 

En traveturebla memserva vojo 

Por depreni 

Monbiletojn de pagista maŝino 

Per plasta 

Debitkarto. 


Akvopaŝegantoj 
Ĉu iu povis scii 

Ke iu povus skii 

Tutvive sur la Ruĝa Mar” 

Ĝis glitis la insekta par” 

Sur ondoj surfacsurfantaj 


—3076— 


n-ro 349 





penseo 


Dorsoj glimas karapacaj. 
Kunteniĝa akva haŭto, 
Dancteatro de planedo. 
Familia glitlascivo. 


Sur molekula saltensio 





Wel CR (Brazilo) 


Tx Mexarone 


Dum fone la trombono laŭtsonas 
vi akordione fanfaronas. 
Tutsubite l' trombono fuŝtonas, 
vi en laŭbarakto jam ronronas. 

( Iom poste ) 

Silento falas tombe. 

La trombon” staras aplombe. 

Vi stumblestomble !!! 


LE aj 


La relojn de l” rememoro 
trajn” iama kun mi pasas 

( kuniras mia animo ) 

Trajn” iama, hodiaŭa, 

trajn” al la morgaŭo transen 

( vojaĝe la du sen timo! ) 

La trajno longaĝojiras. 
Vivodornoj ne plu ŝiras. 

Jam en sonĝo mi ŝekspiras !!! 


“Hej” min veke l” anim” diras . 


Siv Burell (Svedio) 

Neniu estas en la domo, 
nek sur la fenestro pomo 


ruĝas. Nek fontano funkcias pli . 


Forgeso spurojn viŝas, 


e faro D08 | aQ tla a «i? Homo fantoma , kiu speco estas vi ? 


Jaron post jaro restas estrar” 
reelektita de membroj sen bar” 
Membroj kutimas al konata estrar” 


certe nur timas mem esti sur la ĉar” 


La ĉaro de estraro nestabila estas 
misfaro, eraro ? 

Sed estraro restas. 

Post tempo ŝtoniĝas la vigla movad” 
ĉu inspiro troviĝas ĉe juna kread” ? 


Sed kie vi estas vi juna dekumul” 
Ĉu Vi vin vestas 

por esti herkul” ? 

La kulpon por la stat” de nia movad” 


mi ĵetas al vi elektintoj en parad”. 


pasinteco ne revenas . 
Homo pasintecon kaŝas 


egoiste. Pri ammemoroj ve, revas! 


ULAJ MAROJ POSVIE 


Sub nuda tiliobranĉar” 

estas benko kun skribita nomar”. 
Iuj parolis kore pri anĝelopar”, 

iuj nomoj estis ĉizitaj . Bona far”. 
lam sidis tie enamiĝintuloj 

per kisoj sunon salutintaj, 

forte ame brakumintaj. 

Vivis pie tiuj delikatuloj. 
Forflugis tempo. Restis spuroj. 
Ŝanĝiĝis mondo, falis multaj muroj. 
Malpermesitan amon neĝo kovris. 


Vi benkon purigis, nia anĝeloparo 


Se vi helpus per konsil” pli agrabla estus sent” aperis! 


per via komputil” vi puŝu al turnvent” 
La vent” kaprice blovu inspire al estrar” 
kaj iam oni povu labori sen kompar” 
kun triumfa mien” 

por esperanto, 

por politika 

aŭ idealisma partio. 


Jadranka Miric (Serbio) 


ve! “ea tevado 


Svinganta tiliar” 

etendiĝis branĉar” 

ĝis la domomuro. 

Ombro kiel spuro! 

Ruĝas vino en vitra glaso, 
surtabligita estas bakita anaso 
por via favorata festo. 

Antaŭ morna tempesto! 


Vi rigardis al blua ĉiel”, 
mi „via amara miel” 
rigardas vian svingantan manon. 


Bonan sanon! Forgesu doloran amon! 





Svetlana Konasova (Rusio) 


A Vu tetoj 


friska mateno— 
en krizantema floro 


kulo dormetas 


e krizantemoj 

mi ripozas — subita 


flora odoro 


Mimoza Ahmeti 


alen 


Vi foriras, nin forlasas, 








“Porĉiame”, pensante 

El ĉi tiu tero kiu la via, la nia estas, 
Kaj nia frenezulejo tio estas. 

Nia kara, raviga frenezulejo, 

Kun la ŝirigaj kranioj. 


Ho, karaj frenezuloj miaj. 
Kiom mi amas vin, 
Kvankam neniam mi vin alparolas, 


Kvankam neniam vi min alparolas, 


Kaj mi apenaŭ vin eltenas 


Kaj vi apenaŭ min eltenas. 


Sed tio estas rito. 

Ni ne vidas unu la alian okulokule, 
Ne malamante, 

Kaj tio estas ja kialo 

Por ĝis freneziĝo interamiĝante, 
Delire ridetante, 

Dum sur la facoj 

La larmoj fluas 

La larmoj. 

Miaj kunsuferantoj, 

Elmigrece forirantoj, 

Disde nia unika frenezulejo, 
Kun la fiksitaj anguloj 

Post unu sola ideo, 

Ho, nur post unu sola ideo, 


Kiu neniam vidiĝis, nenie troviĝis 


Kaj mi ne scias ĉu iufoje estos trovata. 


Disiru, foriru, malaperu, 
Landlanden kaj ŝtatŝtaten.... 
Ho, kia kriego krias 

El la nia frenezulejo 

fo 


penseo 


En la malfrua horo de la krepusko, 

Kiam li sopiras pri la filoj en Okcidento... 
Kia tristeco! 

Senhaŭtigitaj muroj..Muroj kiuj ĉiam 
Limigas la horizonton 


Por lasi supre senfinan ĉielon. 


Tie, post la noktomezo la singultoj finiĝas, 
Kelkiu al si parolas: 

Tamen al la albano 

Kie ajn li troviĝas 

Sia frenezeco ja sufiĉas.. 


Elalbanigis 





Bardhyl Senimi 
(Albanio) 


A 


Ĉina Antikva Poezio 


Su Shi (1037-1101) 

AŭŬlunmezo 


—laŭ melodio Ĉarma kantistino 
Sur altaĵo mi rigardas: 
vasta kaj sennuba la ĉielo 
etendiĝas ĝis senlimo; 
lun” alflugas en malvarma helo 
kaj disverŝas lumon, kiu 
mergas la ĉielon kun lazura belo 
en aeron fridan; 
la palac” el jado en lunfabelo 
ja aspektas ĉarme kaj impone; 
la feinoj ir-reiras en etero 
al la luno freŝa kaj glacia 
rajde per feniksoj kun libero; 
tra la fumnebulo arboj jen vizias 


inter pitoreskaj monto kaj rivero. 


Mi kunfrapas manojn fole 
kaj kantadas en ebri”. 
Mi, la ombro kaj l” luno 

kune ĝuas tempon en orgi”. 

Ni triope dancas en rosduŝo 

kaj zefiro kun ĝojkri”, 
forgesante la temppason. 

Mi ja volus per magi” 

rajdi al la lun” per vento, 

Jen anstataŭ per giganta cikoni”. 
En kristala lunpalaco flutojn 


"ata largnn 


Mi vizitis Templon Qingquan de Qishui, proksime 








al rojo Lanxi, kiu fluas okcidenten. 

—laŭ melodio Silk-lava rojo 
Submonte ŝosoj de eŭpatorioj 
trempiĝas en rojflu”. 

La pado sabla inter pinoj 
Jen puras sen kotglu”. 
En nebulpluv” kukoloj 
kukuas kun laŭtbru”. 


Kiu asertas, ke juneco 
revenos jam ne plu? 
La rojo Lanxi eĉ inverse 
ja okcidenten fluas, ĉu? 
Ne plendu pri rapida tempopaso, 
ni blankharuloj en enu”! 
Adiaŭado al amiko, 
kiu reiras al hejmloko 
—laŭ melodio Verdjada taso 
Dum tri jaroj mi eĉ sonĝas 
pri l” revena vojo tag” post tago. 
Leterhundon mi forsendas 
kune kun vi en reira vago. 
Ĉe pramejo ne alvoku l” boaton 
laŭte, por ne ekpaniki per krud-ago 
amobirdojn kaj ardeojn. 
Tieaj kvar pontoj en zigzago 
estas lokoj, kiujn mi tre ŝatis 


iri laŭ rutina trako. 


Spektu vidindaĵojn tiulokajn 


en printemp” malfrua, 


penseo 


kiuj ja similas al pentraĵo 

el la fama mano kontribua. 

Ofte ĉantu versojn de poetoj 
famaj kun apetito ĝua. 

Jen revenu je la dato difinita 

de imperiestro sen prokrasto plua. 
La printempa vesto sur Vi 

fare de mia amatino iam 


malsekiĝis de larmpluv” alglua. 


“Uoadoj phi la ptintempo 


—laŭ melodio Mallongigita melodio magnolia 
Kulti kotajn bovon kaj plugilon, 
laŭ 1” kampolabora tradicio, 
ja heroldas la printempan okupiĝon 
pri semad”, plugad” sub bona aŭspicio. 
Jam de l” maro blovas vento 
longedaŭre sen vario. 
La printempa mano lerte, 
majstre farbas kun pasio 


persikruĝon karn-kolore. 


Per verdflagoj kult-ceremonio 

Jen ornamas kampojn primaverajn. 

Min alblov” sobrigas el ebrio 

pro drinkado de alkoholaĵo. 

Ne simile al la kaba dimensio, 

salikflokoj flirtas jen ĉi tie, 

kiel neĝo ŝvebas de magio. 
Elĉinigis 


(SE, 


SB Vejdo (Ĉinio) 


Chen Tao (812 - 885) 





Ekstermi hunojn ili ĵuris spite sian vivon, 


kvin mil soldatoj bontrejnitaj mortis bataleje. 
Veindas la skeletoj ĉe l” rivero Necerteco— 
ankoraŭ l” junedzinoj sonĝas pri la kara pleje. 

Quan Deyu (759 - 818) 


Hieraŭ nokte loziĝis jupzono; 

araneeto ĉi-matene flugas. 

Ĉu tio signas revenon de l” edzo? — 

Al ŝminko haste mi min alkondukas. 
“Antikvaj ĉinoj kredis pri la superstiĉo: kiam jupa 
zono mem loziĝas, aŭ kiam araneeto ekflugas, tio 


aŭguras ian feliĉon baldaŭ okazonta. 


Liu Shenxu (? - ?) 


(Dow lillo 


Perdiĝas inter blankajn nubojn vojo, 
printempo longas kiel verda rojo. 
fojfoje floroj falas, kaj de foro 
alŝvebas el akvfluo bonodoro. 
Kvieta pord” vizaĝas al aleo; 

en salikaro sidas ĉi studejo. 

Dum la sunlum” tra branĉoj glimas, 
sur mian veston sin helbril” pavimas. 


Elĉinigis 


C' Minosun (Ĉinio) 


Tang 


ĈAPITRO DUDEK-TRIA 


Gengsang Chu 


$23-02 
Nanrong Chu side rektigis sin sur sia 





postaĵo kun konfuzita mieno, dirante: 
“En mia aĝo jam sufiĉe granda, kiel do 
mi lernu de vi, por atingi vian idealan staton?” 


La majstro Gengsang lin respondis: 


penseo 


“Tenu vian korpon bonstata, konservu 
vian naturon, ne trostreĉu vian menson, kaj vi 
atingos mian staton en tri jaroj.” 

“Mi ne scias, kiel la okuloj estas 
diferencaj unu de la alia en formo,” ree 
demandis Nanrong Chu, “sed la blindulo ne 
povas vidi per siaj okuloj. Mi ne scias, kiel la 
oreloj estas diferencaj unu de la alia en formo, 
sed la surdulo ne povas aŭdi per siaj oreloj. Mi 
ne scias, kiel la mensoj estas diferencaj unu de 
la alia en konstituo, sed la frenezulo ne povas 
ĝuste pensi per sia menso. Mi havas la saman 
formon kiel vi, sed ŝajnas, ke inter ni devas 
esti diferenco, ĉar ni apenaŭ povas egale pensi. 
Kiam vi diris: “Tenu vian korpon bonstata, 
konservu vian naturon, ne trostreĉu vian 
menson, kaj vi atingos mian staton en tri jaroj”, 
mi penis kompreni viajn vortojn, tamen ili 
eniris en miajn orelojn nur kiel bruoj, kies 
sencon mi ne kaptis.” 

“Mi jam diris ĉion, kion mi povas diri,” 
diris la majstro Gengsang. “Oni diras, ke la 
malgranda vespo ne povas elkovi grandan 
raŭpon, kaj la malgranda kokino el la regno 
Yue ne povas kovi cignan ovon, sed la granda 
kokino el la regno Lu tion povas. La kokinoj 
estas dotitaj per la sama kovkapablo. lu el ili 
povas kovi tian ovon, dum la alia tion ne 
povas, ĉar la grandeco de iliaj kapabloj estas 
diferencaj inter si. Mi ne povas lumigi al vi 
tiun Ĉi temon, ĉar mia kapablo estas 
malgranda. Kial do vi ne iras suden por viziti 
Laŭzi?” 

Kun sufiĉa provizaĵo por la vojo Nanrong 
Chu marŝis sep tagojn kaj noktojn kaj fine 
atingis la lokon, kie Laŭzi vivis. 

“Ĉu vi venas de Gengsang Chu?” 
demandis Laŭzi. 

“Jes,” respondis Nanrong Chu. 

“Kial vi venas kun tiom da homoj?” 
demandis Laŭzi. 

Nanrong Chu time ĵetis rigardon posten. 

“Ĉu vi ne komprenas miajn vortojn?” 


demandis Laŭzi. 

Nanrong Chu honte mallevis la kapon kaj 
poste, levinte la kapon al la ĉielo, profunde 
eksuspiris. 

“Mi nun forgesis, kiel mi devus respondi, 
kaj pro tio mi forgesis ankaŭ mian metotan 
demandon,” diris Nanrong Chu. 

“Kion do vi volas diri?” diris Laŭzi. 

“Se mi estas en nesciado, tiam oni diros, 
ke mi estas stulta; se mi estas en sciado, mi 
kaŭzos al mi zorgojn; se mi ne sekvas la 
humanecon, mi malutilos al aliaj; se mi sekvas 
la humanecon, mi malutilos al mi mem; se mi 
ne sekvas la justecon, mi ofendos aliajn; se mi 
sekvas la justecon, mi ofendos min mem. Kiel 
mi povos eltiri min el tiuj ĉi tri dilemoj, kiuj 
min turmentas? Mi esperas, ke vi bonvole 
helpos al mi eliĝi el ili pro la rekomendo de 
mia majstro Gengsang Chu.” 

“Kiam mi ĵus direktis mian rigardon en 
viajn okulojn,” diris Laŭzi, “mi eksciis, kio 
vin konfuzas en la menso. Viaj paroloj plu 
konfirmis mian opinion. Vi estas en tia 
konfuzo, ke vi aspektas kiel infano, kiu, 
perdinte siajn gepatrojn, provas retrovi ilin per 
stango en la maro. Vi estas kiel senhejmulo, 
tute vojerarinta. Vi deziras reakiri vian 
denaskan naturon, sed vi ne scias, kion fari. 
Kia kompatinda homo vi estas!” 

Nanrong Chu petis permeson resti kun 
Laŭzi kelkan tempon, por ke li povu kulturi en 
si tion, kio estas bona, kaj senigi sin je tio, kio 
estas malbona. Post dek tagoj, sentante tian 
sinkulturadon tre malfacila, li malgaja ree iris 
al Laŭzi. 

“Nun ke vi penas purigi vian menson, 
kial vi ankoraŭ estas tiel malgaja? Tio signifas, 
ke vi ankoraŭ retenas en la menso iajn 
malbonajn ideojn. Kiam via maltrankvileco ne 
povas esti regata de ekstere, vi devas bridi ĝin 
de ekstere; kiam via maltrankvileco ne povas 
esti regata de interne, vi devas bridi ĝin de 
interne. Kiam via maltrankvileco ne povas esti 
regata kiel de interne tiel ankaŭ de ekstere, 
tiam eĉ tiuj, kiuj atingis la Taŭon kaj posedas 


penseo 


la virton, apenaŭ povas sin regi, por ne paroli 
pri vi, kiu ĵus komencis lerni la Taŭon!” 

“Supozu, ke vilaĝano falis en malsanon 
kaj lia najbaro venas lin vidi,” diris Nanrong 
Chu. “Se la malsanulo povas rakonti, kio 
okazis al li, kaj diras, ke li estas malsana, tio 
montras, ke li ne grave malsanas. Ĉiufoje, 
kiam mi aŭdas ion pri la Taŭo, mi estas kvazaŭ 
tiu, kiu pli grave malsaniĝas post kiam li 
prenas la medikamenton. Tial mi volus aŭdi de 
vi nur pri la maniero bone konservi la vivon.” 

“Koncerne la manieron bone konservi la 
vivon,” diris Laŭzi, “vi nur demandu al vi ĉi 
tiujn demandojn: Ĉu vi povas resti pura kaj 
simpla? Ĉu vi povas konservi vian denaskan 
naturon? Ĉu vi povas antaŭdiri vian sorton sen 
aŭgurado? Ĉu vi povas scii kie halti? Ĉu vi 
scias kiom estas sufiĉe? Ĉu vi povas peti ion 
de vi mem anstataŭ de aliaj? Ĉu vi povas esti 
libera de zorgoj kaj maltrankvilo? Ĉu vi povas 
esti naiva kaj senscia? Ĉu vi povas konduti 
kiel novenaskito? La novenaskita infano povas 
ploradi tuttage sen perdi sian voĉon, ĉar ĝi 
estas en la perfekta harmonio de la konstitucio. 
Ĝi povas pugnigi la manojn tuttage sen 
konvulsiiĝo, ĉar ĝi estas en la perfekteco de 
sia naturo. Ĝi povas fikse rigardadi tuttage sen 
turni siajn okulojn, ĉar ĝi estas en la 
perfekteco de sia mensokoncentriĝo. Ĝi paŝas 
sen scii kien iri kaj haltas sen scii kion fari. 
Jen la maniero bone konservi la vivon.” 

“Ĉu tio do estas la virto de la perfekta 
homo?” demandis Nanrong Chu. 

“Ne,” respondis Laŭzi. “Tio estas nur la 
maniero aktivigi la menson ĝuste kiel degeligo 
aŭ fando de glacio. Ĉu tio povus esti egala al 
la virto de la perfekta homo? Por konformigi 
sin al la naturo, la perfektaj homoj dividas la 
nutraĵon kun la tero kaj dividas la ĝojon kun la 
ĉielo. Ili ne implikiĝas en komplikajn homajn 
interrilatojn, nek riproĉas unu la alian, nek 
intrigas unu kontraŭ la alia, nek kunlaboras 
unu kun la alia. Ili foriras sen maltrankvilo kaj 


venas sen zorgoj. Jen la maniero bone 

konservi la vivon.” 

“Ĉu tio do estas la plej perfekta stato?” 

“Ankoraŭ ne,” diris Laŭzi. “Ĵus mi 
demandis vin: “Ĉu vi povus konduti kiel 
novenaskito?” La novenaskita infano moviĝas 
sen scii kion fari kaj paŝas sen scii kien iri. 
Ĝia fizika formo estas kiel sekiĝinta arbo kaj 
ĝia koro estas kiel malvarma cindro, sekve al 
ĝi venas nek malfeliĉo, nek feliĉo. Kiam 
ekzistas nek la malfeliĉo, nek la feliĉo, kiel do 


oni povas suferi afliktojn kaŭzitajn de 
homoj?” 
Elĉinigis 

Wang Chongfang 


A 
E 
Cineske 
Jadranka Miric (Serbio) 
Serĉi konsolor 


—laŭ ĉinesko Sopir-al-sudo“ 
Mezaĝa 
paro. Silento 
inter ili doloras. 
Ve, larmoj en torento. 


Divorc”— fisento . 


En okul” 
via svelta siluet'. 
En la malpena ĉambro 


nia danco “manuet””. 


Ve, nia duet”. 


Malnova 

pordo fermiĝis. 
Preferas vi la novan. 
Doloro plilongiĝis. 
La am”'perdiĝis. 


n-ro 349 

Rikolto 

riĉa aŭtuna. 

Nia mala, malpura. 
Ŝia ag” oportuna. 
Dank” al mi juna. 


Animo 

disŝirita.Ve. 

Melankolio regas. 

Ofte vagas Lun” kun mi. 
Gaja estu vi! 


kadswurj de lao fai domo 


—laŭ ĉinesko Sopir-al-sudo“ 
Muzikon 
de la naturo 
ĉu Vi iam aŭskultis? 
Jen, mia aventuro. 
Kri” de naturo! 


Decido 

longe farita. 

Mi vizitos bienon 
de avin” heredita. 
Sur altaĵo trovita! 


Transe de 

river” Timoko, 
fore de riverbordo. 
Al mi okazis ŝoko. 
Mizeras loko. 


Ruino 

anstataŭ domo. 

Arbusto kaj ilekso! 

Nek florbedoj nek homo. 
Nek bestodomo! 


Kun tero 
superŝarĝita 

iu traktoro foris. 
Vinberejo manĝita. 


Anim” streĉita! 

Aŭtuna lago 


Krepusko. 

Luno tra stelar”. 
Ruĝiĝis ĉiel”. Flugis 
alten kun krioj birdar”. 


Jen, vagas sturnar”. 


Odoras 

tero je pluvo. 

Aŭdiĝas tondro ie. 
Grundo kvazaŭ bankuvo. 
pluva fipruvo. 


Sub ombrel” 

paro brakumita . 

Man- en-mane ŝvitanta 
pro pasio ŝvelita 


ame ligita. 


Ĉirkaŭe 

ŝvebanta flava 
disĵetita foliar”. 
Kliniĝas al arb” brava. 


Jen, bildo rava. 


Blankiĝas 

bird”. Mi vidis ĝin. 
Unusola kolombin” 
kun idar” en sia sin”. 
Mira bird-destin”. 


Ankoraŭ Aŭtuno sometas 


Lazuras 

ĉiel” senfina. 

Varmo milde karesas 
nin. Tiklas odor” pina. 
Natur” diina! 


Agrabla 

promeno. Homoj 
malkovras naturbelon 
en renaskiĝo. Amoj 
tra florsezonoj! 


n-ro 349 penseo 


Vespero 

kvazaŭ limarko 
venis frue kaj nuda. 
Sur via dorso sako 


lia lanjako! 


Vetero 

ofte trompema 

kaŭzis malsanojn.Tial 
nek estu hezitema 
nek suspektema! 


Malfrua 
aŭtun” brilas kaj kore 
nin salutas. Ni festu 
venontan vintron kore , 
anime glore! 
“Sopir-al-sudo: ĉina fiksforma poemo el kvin versoj 


de 35,77,5 silaboj laŭ rimaranĝo xa,xa,a (x=senrima). 


Papos Nascentes (Brazilo) 


VENGO 


Li maĉis. Kaj maĉis. Oni ne scias, kion li tiom 
interdente pistis. Maĉ-gumo ne. Pro naŭzo, li diradis. 
Mem-riproĉoj, klaĉaĵoj, eble. Ĉu la kolero pro la 
englutita fivorto? Ĉu la ne vomita sakrado? Ĉu la 
remuelado de la vivo — “malmola kiel ŝtalo”? 

Mordis li la langon. Tiom da sango! Preskaŭ 
manke li mortis. 

MI VOLAS AVINJON!!! 

En la tempo de Avinjo, la kuraco de frenezeco 
estis... pastro. Venis la pastro. La kuraco, kelkfoje. 
Hodiaŭ estas multa frenezeco premiata: posteno en 
publika povo, estrado, prestiĝo. Diri kion oni volas 
fordonas prestiĝon, fidelajn sekvantojn. Agordo 
naskas admiron kaj voĉdonojn. Pri frenezeco tamen 
mi iom scias pri la mia, eĉ se preskaŭ nula estas la 
barilo de la najbaro. Frenezo-portas-frenezon, iĝas 
torturo, rompiĝas la delikata haŭto de la realo. Multaj 
frenezuloj, la aliaj, malmultaj. La demokratiigo de la 
frenezeco, fakto: novaĵoj instigas, propagando 


promesas, profesio plenumiĝas. 

Min mi relegas, nur pumpla teorio, malpli 
rapidiĝinta ol devus esti. La artifiketo min devias de 
mia torda, tortura, trista sento. Volo, fadeno de 
araneaĵo for de la teksaĵo, forestanta kunteksto, facile 
rompebla, kial la saneco, pri kio malmulte oni scias, 
enmerkatigo en la apoteko. Mi iros al la psikiatro, sed 
nur postmorgaŭ: unue, mi rakontos rakonton, aldonas 
poenton. La lernejo min kondiĉis, poentojn mi ŝatas 
sur la bulteno. Eksteraj okazaĵoj eĥas ene, relegitaj 
ekstere, juĝoj, diagnozo, klaĉado. Plibone klaĉi en la 
ŝajnigo de la fikcio ol en la sanktejo de la konsultejo 
hodiaŭ sen pastro. La fakulo estis ĵus interrompita de 
la diktaturo de la horloĝo, la neŭroza krio de la 
poŝtelefono kaj ĝia obea kronometro. 

Ankaŭ mi dresita de la senkvalifikebla obeado, 
malgraŭ mia bela freneza flanko volu ja iĝi neregebla. 


Mi volas Avinjon! Mi volas Avinjon!!! 


Zhang Kangkang 


Kiam mi atingis la urbon, vespero falis kaj 





neĝflokoj flirtis en la aero. Laŭ la adreso mi demandis 
pri la vojo kaj veturis trame preter plurajn haltejojn. 
Elirinte el la tramo, mi tute konfuziĝis, ne sciante, kie 
mi sin trovas inter tiuj, kiuj parolas strangan dialekton, 
kaj sur nekonataj stratoj. . Mi nur povis daŭre serĉi la 
adreson skribitan sur la papereto plena je rankoro. 
Neĝo falis pli kaj pli dense kaj vento blovis pli kaj pli 
intense. Ĉio inter la tero kaj la ĉielo blanke 
kunfandiĝis sendistinge. Kun konfuza menso mi 
stumble iradis antaŭen...Sur la stratoj troviĝis preskaŭ 
neniu homo. Tiam mi ektrovis, ke mi perdis la vojon. 
Vidinte la lamplumon elĵetitan el la fenestro de la 
simpla unuetaĝa domo, mi frapis je la pordo. 
Maljunulino eliris kaj prenis mian papereton. Ŝi diris, 
“La loko estas tro malfacile trovebla. Mi gvidu vin 
tien!” Antaŭ ol mi dankis ŝin, ŝi jam eliris kaj paŝis sur 
la neĝo. 

Ŝi turnis sian kapon kaj kriis, “Vi certe havas 
gravan aferon irante en tia neĝego, ĉu ne?” Mi 
respondis murmure. “Ĉu vi vizitos pacienton? Ĉu li 


estas Via parenco, aŭ amiko? Kiom laca kaj 


n-ro 349 





penseo 


maltrankvila vi estas! ” Ŝi malrapidiĝis, atendante min 
kaj frapforigante neĝflokojn de sur la ŝultro. 
Parenco? amiko? 


Mi perdis korbaton. 


paciento? ... mi silentis. Kiel mi povus diri al ŝi, ke 
mi fakte serĉas “malamikon” por ĵeti riproĉojn sur ŝin! 

Ŝajnis al mi, ke dum tiu momento mi ekhavis 
radion da dubemo kaj ŝanceliĝemo pri mia motivo 
vojaĝi ĉi tien kaj ĝia signifo. Ŝi kaŝis sin en flirtantaj 
neĝeroj kaj malaperis kun la vento. Ŝi tiel faris eble 
pro senscio, aŭ pro momenta profito. Eble ŝi vere estis 
paciento, kiu bezonis kuraci anstataŭ vipi! 

Subite mi eksentis mispaŝon sur la neĝo, kaj La 
maljunulino tuj kaptis min. Mi murmuris, “Malbenita 
neĝo, vere abomena...” 

“Ne gravas, ne gravas. Ni baldaŭ atingos la lokon. 
Ĉe la fronta fosto ni nin turnu dekstren kaj iru antaŭen 
ĝis la tria pordo. Do, ni jam ĝin atingos.!” Mi diris,” 
Onjo, bonvolu reiri. mi jam konas la vojon ...” kaj 
poste mi mutis. 

Ŝi refoje klarigis al mi la vojon al la domo, kaj 
sin turnante, hejmeniris. Post kelkaj paŝoj ŝi refoje 
turnis la kapon kaj kriis laŭte,” Ne gravas, morgaŭ 
kiam la suno leviĝos, la neĝo degelos, kaj reaperos la 
vojo!” La maljuna voĉo levita de la neĝo ŝancelpaŝis 
sur la malplena strato. 

Mi staris longatempe en neĝo. Post kiam la neĝo 
degelos, reaperos la vojo. Do lasu la malvarman 
neĝon al la suno. Neĝo ne povas kovri eterne la vojon, 
kiu apartenas al piedoj. 

En la neĝoŝtorma nokto, kiam mi finfine staris 
antaŭ la pordo, kiun mi penis por atingi, mi jam tute 
malhavis la senton de rankoro. Mi silente staris iom da 
tempo, kaj milde disŝiris la de neĝo malsekigitan 
papereton. Kaj poste mi malrapide paŝis al la 


stacidomo. 


Elĉinigis 


"e 4] Jatina (Cinio) 
OOOOOOOOGOOOOOOOQO 


Eldonas Redakcio de Penseo 
Ĉefredaktoro: s-ro Yida Wei (Vejdo) 
Retadreso: vejdo(2163.com 
www.elerno.cn/penseo/penlisto.htm 


OOO QDOOOOOQOOOOOVO. 





—3084— 


